wickkiey/tamil-wikipedia-chunked huggingface dataset:
# உலக அமைதி

## உலக அமைதியின் பொருளாதார விளைவு

உலகில் அமைதி நிலவும்போது பொருளாதார வளர்ச்சியும் அதிகமாக நிகழ்கிறதென ஆய்வுகள் தெரிவிக்கின்றன. 2011 மே மாதம் "உலக அமைதிக் குறிப்புகள்" (Global Peace Index) என்னும் ஆய்வின்படி, அதற்கு முந்திய ஓர் ஆண்டில் உலகம் 25% அதிகமாக அமைதியாக வாழ்ந்திருந்தால், உலகப் பொருளாதாரம் கூடுதலாக 2 த்ரில்லியன் டாலர்கள் பயன்பெற்றிருந்திருக்கும். அத்தொகை உலக மொத்த உற்பத்தியில் 2% ஆகும். அத்தொகையைக் கொண்டு, புவி சூடாதல் நிலையைச் சீர்படுத்தவும், புத்தாயிரம் ஆண்டு வளர்ச்சி இலக்குகளை அடைய அனைத்துச் செலவுகளை ஏற்கவும், ஐரோப்பாவில் கிரீசு, அயர்லாந்து, போர்த்துகல் போன்ற நாடுகளின் கடன் பிரச்சினையைத் தீர்க்கவும், 2011இல் சப்பானில் நிகழ்ந்த ஆழிப்பேரலையால் உண்டான அழிவைச் சமாளித்து மறுவாழ்வு கொணரவும் முடிந்திருக்கும்.  
உலகில் அமைதி நிலவும்போது மனிதரிடையே நல்லுறவுகள் வளரும். இயற்கை வளங்கள் காக்கப்படும். மனித இனத்தின் ஒட்டுமொத்த வளர்ச்சியும் தடையின்றி நிகழும்.
# உலக அமைதி

## உலக அமைதியும் அரசியல்-பொருளாதார-பண்பாட்டு ஆதிக்க நெருக்கடிகளும்

உலக அமைதி மனித உள்ளத்திலிருந்து உருவாக வேண்டும் என்று சமயங்களும் ஆன்மிகவாதிகளும் கூறுவர். எனினும், நடைமுறையில் உலகளாவிய அமைதி ஏற்பட வேண்டும் என்றால், உலக நாடுகள் அரசியல், பொருளாதாரம், பண்பாடு தொடர்பான ஆதிக்கத்தைத் தம் நாட்டு எல்லைகளுக்கு அப்பால் விரிவடையச் செய்ய முனைகின்றன என்னும் உண்மை கருத்தில் கொள்ளப்பட வேண்டும். நாட்டு எல்லையை விரிவுபடுத்துவதற்காக இன்று போர்கள் நிகழ்வது குறைவே. ஆனால், பொருளாதாரத்தை வளர்க்க, சக்திப் பொருள்களைத் தம் கட்டுப்பாட்டுக்குள் கொண்டுவர நாடுகள் போரில் ஈடுபடுகின்றன. சில நாடுகள் நேரடியாகப் போரில் ஈடுபடாமல் மறைமுகமாகப் போர் தொடர்ந்து நிகழ ஆதரவு அளிக்கின்றன. போரில் ஈடுபட்டுள்ள நாடுகளுக்கு ஆயுதங்களை விற்பனை செய்து, இலாபம் ஈட்டுகின்றன. தமது ஆதிக்கத்தை (அரசியல், பொருளாதாரம், கலாச்சாரம்) விரிவுபடுத்த மூன்றாம் கட்சியினரைப் பயன்படுத்திக்கொள்கின்றன. இத்தகைய போர்கள் "பிறதரப்புப் போர்கள்" (proxy wars) எனப்படுகின்றன.. அதுபோலவே, அண்டை நாடு அணு ஆயுதம் உருவாக்கத் தேவையான தொழில்நுட்பத்தைப் பெற்று, தன்மீது தாக்குதல் நிகழ்த்திவிடுமோ என்னும் அச்சத்தில் அந்நாட்டின்மீது முன்னெச்சரிக்கையாகத் தாக்குதல் நிகழ்த்துவது நல்லது என்னும் கருத்தும் உள்ளது.  
மேலும், உள்நாட்டுப் போர்கள் இன்று உலக அமைதிக்குப் பெரும் ஊறு விளைவிக்கின்றன. சில வேளைகளில், ஒரு நாட்டில் ஒரு குறிப்பிட்ட சமுதாயத்துக்கு எதிராக மாபெரும் அநீதி இழைக்கப்படும்போது அச்சமுதாய மக்கள் ஆயுதப் போராட்டத்திலும் ஈடுபடக்கூடும். அந்நேரத்தில் அரசு வன்முறையைக் கட்டவிழ்த்துவிட்டு, அந்த நீதிப் போராட்டத்தின் நியாயமான குரலை அடக்கப்பார்க்கும். இந்த உள்நாட்டுப் போர்கள் உலக அமைதியைக் குலைக்கின்றன என்று கூற முடியாது. மாறாக, நீதியின் அடிப்படையில் அமைகின்ற உலக அமைதியைக் கட்டி எழுப்ப அத்தகைய போராட்டங்கள் தேவையாகலாம். எனினும், நீதிக்கான போராட்டமும் அகிம்சை முறையில் நிகழ வேண்டும் என்று சிலர் வாதாடுவர். வேறு சிலரோ, தற்பாதுகாப்புக்காக நாடுகளும் மக்களும் அகிம்சைப் போராட்டங்கள் வெற்றி கொணராத நிலையில், வன்முறையைப் பயன்படுத்துவது முறையே என்பர்.  
ஏற்கெனவே வன்முறையும் போரும் நிகழ்ந்துகொண்டிருக்கின்ற ஒரு நாட்டில், ஒடுக்கப்படுகின்ற குழுவுக்கு ஆயுதங்கள் வழங்கியும் வேறு விதங்களில் ஆதரவு அளித்தும், குறிப்பாக, உணவு மருந்து ஆகிய இன்றியமையாப் பொருள்களை வழங்கியும் உதவியளித்து, நிகழ்த்துகின்ற போர்முயற்சி "மனிதநலப் போர்" (humanitarian war) என்று அழைக்கப்படுகிறது.  
இவ்வாறு, இருபத்தோராம் நூற்றாண்டில், அரசியல், பொருளாதாரம், பண்பாடு, சமூகம் ஆகியவற்றில் செயலாற்றுகின்ற நேரடி மற்றும் மறைமுக சக்திகளைக் கருத்தில் கொண்டு பார்க்கும்போது, "உலக அமைதி" என்பது சிக்கல் நிறைந்த ஒரு பொருளாகவே உள்ளது.
# உலக அமைதி

## ஆதாரங்கள்

- .
# திறந்த ஆவணக்காப்பக முனைப்பின் மீதரவு அறுவடைக்கான நெறிமுறை

**திறந்த ஆவணக்காப்பக முனைப்பின் மேனிலைத்தரவு அறுவடைக்கான நெறிமுறை** (Open Archives Initiative Protocol for Metadata Harvesting (OAI-PMH)) என்பது திறந்த ஆவணக்காப்பக முனைப்பால் உருவாக்கப்பட்ட ஒரு நெறிமுறை ஆகும். இதைப் பயன்படுத்தும், அல்லது இதற்கு ஆதரவு தரும் ஆவணக் காப்பகங்களில் இருந்து மேனிலைத் தரவுகளைப் பெற்றுக் கொண்டு (அறுவடை) செய்து, அவற்றைப் பயன்படுத்தி வேறு பல சேவைகளை வழங்க முடியும், தகவல்களை ஒழுங்கமைக்க முடியும். மேலும் இதை பயன்படுத்தும் ஒரு மென்பொருளில் இருந்து இன்னுமொரு மென்பொருளுக்கு மாறுவது ஒப்பீட்டளவில் இலகுவானதாகும். திறந்த ஆவணக்காப்பக முனைப்பின் மேனிலைத்தரவு அறுவடைக்கான நெறிமுறை நிறுவும் ஒரு ஒருங்கியம் டப்பிளின் கருவத்துக்கு கட்டாயம் ஆதரவு தர வேண்டும்.  
இந்த நெறிமுறை பரவலாகப் பயன்படுத்தப்படுகிறது. பல்வேறு எண்ணிம நூலக மென்பொருட்கள் இதற்கு ஆதரவு தருகின்றன.
# மவூ மாவட்டம்

**மவூ மாவட்டம்** (, ) இந்தியாவின் உத்தரப்பிரதேச மாநில மாவட்டங்களுள் ஒன்று. மவூ நகரம் இம்மாவட்டத்தின் தலைநகரம் ஆகும். இம்மாவட்டம் ஆசம்கர் கோட்டத்தின் ஒரு பகுதியாகும். இம்மாவட்டம் உத்தரப்பிரதேசத்தின் தென்கிழக்கில் அமைந்துள்ளது. இம்மாவட்டத்தின் எல்லையாக தெற்கில் காசிப்பூர் மாவட்டமும், கிழக்கில் பலியா மவாட்டமும், மேற்கில் ஆசம்கர் மாவட்டமும்,வடக்கில் கோரக்பூரும் அமைந்துள்ளன.
# மவூ மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி மவூ மாவட்டத்தின் மொத்த மக்கட்தொகை 2,205,170. இது தோராயமாக லாத்வியா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 206வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மவூ மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 18.94%. மவூ மாவட்டத்தின் பாலின விகிதப்படி 1000 ஆண்களுக்கு 978 பெண்கள் உள்ளனர். மேலும் மவூ மாவட்ட மக்களின் கல்வியறிவு விகிதம் 75.16%.
# மீதரவு குறியேற்ற பரிமாற்ற சீர்தரம்

மெற்சு என அறியப்படும் **மீதரவு குறியேற்ற பரிமாற்ற சீர்தரம்** (Metadata Encoding and Transmission Standard (METS)) எனப்படுவது ஒரு எண்ணிம நூலகக வளங்களின் விபரிப்பு, நிரிவாக, கட்டமைப்பு மேனிலைத் தரவுகளை குறியேற்றிப் பகிர்வதற்கான ஒரு சீர்தரம் ஆகும். இது எக்சு.எம்.எல் மொழியில் வெளிப்படுத்தப்படுகிறது. இது நூலக எண்ணிம நூலக அறக்கட்டளையின் முனைப்பில் ஐக்கிய அமெரிக்க காங்கிரசு நூலகத்துடன் இணைந்து விருத்தி செய்யப்படுகிறது.
# மீதரவு குறியேற்ற பரிமாற்ற சீர்தரம்

## பண்புகள்

எந்தவொரு மெற்சு ஆவணமும் பின்வரும் பண்புகளைக் கொண்டு இருக்க வேண்டும்.
- திறந்த சீர்தரம்
- நூலகச் சமூகத்தால் விருத்தி செய்யப்படவேண்டும்
- ஒப்பீட்டளவில் எளிமையானது
- நீட்சிப்படுத்தப்படக்கூடியது (Extensible)
- Modular
# மீதரவு குறியேற்ற பரிமாற்ற சீர்தரம்

## 7 பாகங்கள்

- மெற்சு தலைப்பு - METS header - metsHdr
- விபரிப்பு மீதரவு - Descriptive Metadata- dmdSec
- மேலாண்மை மீதரவு - Administrative Metadata- amdSec
- கோப்புப் பாகம் - File Section - fileSec
- கட்டமைப்புப் படம் - Structural Map - structMap (கட்டாயம் இருக்க வேண்டிய பாகம்)
- கட்டமைப்பு இணைப்புகள் - Structural Links - structLink
- செயற்பாடு - Behavioral - behaviorSec
# தளவம்

**தளவம்**, பிச்சிப்பூ என்னும் பெயர்களால் தமிழ் இலக்கியங்களில் குறிப்பிடப்பட்ட இம்மலர், இக்காலத்தில் செம்முல்லை (*Jasminum polyanthum*) என வழங்கப்படுகிறது. இதனைச் சாமந்தி என வழங்குகின்றனர். செவ்வந்தி எனப்படும் பூ வேறு.
;பெயர் விளக்கம்
:தளவ மலரின் மொட்டுகள் சிவப்பாக இருக்கும். அதாவது பூவிதழின் புறத்தோற்றம் சிவப்பாக இருக்கும். மலர்ந்ததும் ஒவ்வொரு பூவிதழின் அகத்தோற்றமும் வெண்மையாக இருக்கும். இவ்வாறு பூவிதழின் தளம் மாறுபடுவதால் இதனைத் தளவம் என்றனர்.
:இது முல்லைப் பூவின் இனம். இந்த முல்லை-மொட்டு செந்நிறத்தில் இருப்பதால் இதனைச் செம்முல்லை என்றனர்.
# தளவம்

## சங்ககாலச் செய்திகள்

- சங்ககால மகளிர் குவித்து விளையாடிய 99 மலர்களில் தளவமும் ஒன்று.
- விளக்கப் பெயர்கள்
:தளவமுல்லை
:அவிழ்தளவின் அகன்தோன்றி நகுமுல்லை
- தளவம் கொடியில் பூக்கும். புதர்மேல் படரும். பனியில் பூக்கும்.
- நூல்: புறநானூறு (335)
:குரவே தளவே குருந்தே முல்லையென்று
:இந்நான்கு அல்லது பூவும் இல்லை
: [விளக்கம் - பூக்கள் என்றால் குரவு, தளவு, குருந்து, முல்லை என்று இவற்றையே சிறப்பாகக் குறிப்பிடுவர்.]
- சிரல்(மரங்கொத்தி)ப் பறவையின் வாய்போலச் சிவந்திருக்கும்
- பல்வகையான பூக்களோடு மலரும்.
- பிடவூர் கிழான் மகன் பெருஞ்சாத்தனின் குடிப்பூ தளவம்.
- தளவம்பூ பூத்தலை ‘நனைதல்’ என்பர். ‘பிணி அவிழ்தல்’ என்பர்
மேலும் குறிப்புகள்
# தளவம்

## இவற்றையும் காண்க

- சங்ககால மலர்கள்
- காட்டு மல்லி
- மல்லிகை இனங்களின் பட்டியல்
# பெக்கெரல்

**பேக்குரெல்** அலல்து **பெக்கெரல்** ( **becquerel** (குறி **Bq**) என்பது கதிரியக்கத்தின் அளவை அளவிடப் பயன்படும் அனைத்துலக முறை அலகுகள் வழி தருவித்த ஓர் அலகு. ஒரு பெக்கெரல் என்பது ஒரு நொடியில் ஓர் அணுக்கருத் துகள் சிதையும் விளைவால் ஏற்படும் கதிரியக்க விளைவைக் குறிக்கும். எனவே இதன் பண்பலகு நொடி<sup>−1</sup> (தலைகீழ் நொடி அல்லது நொடி கீழ்வாயாக இருத்தல்) ஆகும் . இந்த பெக்கரல் என்னும் அலகின் பெயர் பியர் கியூரி, மாரீ கியூரியுடன் தானும் 1903 ஆம் ஆண்டு நோபல் பரிசு பெற்ற என்றி பெக்கரல் என்பவரின் பெயரால் வழங்குகின்றது. கதிரியக்கத்தைக் கண்டுபிடித்ததற்காக இவருக்கு நோபல் பரிசு வழங்கப்பட்டது.  
ஒரு குறிப்பிட்ட நிறை (திணிவு) உள்ள கதிரியக்கப் பொருளில் இருந்து வெளியாகும் பெக்கரல் அளவு காலத்தால் மாறுபடும். எனவே குறைந்த நேரமே இயங்கும் ஓரிடத்தான்கள் (ஐசோடொப்புகள்) நேரம் பதிவிட்டுக் குறிப்பிடப்பெறும், இதைக்கொண்டு முன்போ பின்போ தேவைப்படும் காலத்தைக் கணக்கிடலாம். சராசரி மாந்த உடலில் இருந்து பொட்டாசியம்-40 என்னும் கதிரியக்க ஓரிடத்தாலில் இருந்து 4400 பெக்கரல் வெளியாகின்றது. இது இயற்கையாகக் கிடைக்கும் கதிரியக்க ஓரிடத்தான் (இதன் அரைவாழ்வு 1.248 ஆண்டுகள் ஆகும்)
# பெக்கெரல்

## முன்னொட்டுகள்

SI அலகு Bq என்பதோடு வழக்கமான முன்னொட்டுகள் சேர்க்கலாம். எ. கா kBq (kilobecquerel) என்பது ஆயிரம் பெக்கரல் (10<sup>3</sup> Bq), மெகா பெக்கரல் MBq (megabecquerel, 10<sup>6</sup> Bq), கிகா பெக்கரல் GBq (gigabecquerel, 10<sup>9</sup> Bq), டெரா பெகக்ரல் TBq (terabecquerel, 10<sup>12</sup> Bq), and பீட்டா பெக்கரல், PBq (petabecquerel, 10<sup>15</sup> Bq). பொது வழக்கில் 1 Bq என்பது மிகவும் சிறிய அளவு, எனவே முன்னொட்டுகள் மிகவும் பயனபடுவன. மேலே குறிப்பிட்டவாறு இயற்கையில் இருக்கும் பொட்டாசியம்(<sup>40</sup>K) என்பது மாந்த உடலில் இருந்து வெளிவருவது. இது நொடிக்கும் 4000 சிதைவுகள் என்பதைக் காட்டுகின்றது இரோசிமா நாகாசாகியில் வெடித்த அணுகுண்டின் விளைவால் வெளியானது என்பதாகும். இது 8x10<sup>24</sup> Bq ( அதாவது 8&nbsp;Y Bq = 8 யோட்டா பெக்கரல் (yottabecquerel).
# பெக்கெரல்

## கியூரி என்னும் அலகுடன் ஒப்பீடு

ஒரு கியூரி(Ci) என்பது SI அலகு சாராத பழைய அலகாகும். இது ஒரு கிராம் அளவு ரேடியம்-226 என்னும் ஓரிடத்தானின் கதிரியக்கம் ஆகும். ஒரு கியூரி என்னும் அலகு பெக்கரல் அளவைவிட மிகப்பெரியது. ஒரு கியூரி என்னும் கதிரியக்கம் 37 பில்லியன் பெக்கரலுக்கு ஈடு (37 கிகா பெக்கரல்).  
அலகு மாற்ற வாய்பாடுகள்:  
: 1&nbsp;Ci = 3.7×10<sup>10</sup> Bq
: 1&nbsp;Ci = 37 GBq
: 1&nbsp;μCi = 37,000 Bq
: 1&nbsp;Bq = 2.70×10<sup>−11</sup>&nbsp;Ci
: 1&nbsp;Bq = 2.70×10<sup>−5</sup>&nbsp;μCi
: 1&nbsp;GBq = 0.0270 Ci
# பெக்கெரல்

## வரையறை

1 Bq = 1 s<sup>−1</sup>
# பெக்கெரல்

## கதிரியக்கக் கணக்கீடு

<math>m_a</math> (கிராம்/மோல், g/mol அளவில்) அணுநிறையும், <math>t_{1/2}</math> (நொடிகளில்) அரைவாழ்வும் கொண்ட, <math>m</math> (கிராம் கணக்கில்) நிறை அளவான ஓரிடத்தானின் கதிரியக்கம் கீழ்க்காணுமாறு அளவிடப்படும்:  
:கதிரியக்கம் (Bq அளவில்) = <math>\frac{m}{m_a}N_A\frac{\ln(2)}{t_{1/2}}</math>
இதில் <math>N_A</math>=6.022 141 79(30) mol<sup>−1</sup> என்பது அவோகாடரோ எண்.  
எடுத்துக்காட்டாக , ஒரு கிலோகிராம் பொட்டாசியம் 0.12&nbsp;கிராம் <sup>40</sup>K கொண்டிருக்கும் (all மற்ற எல்லா ஓரிடத்தான்களும் நிலையானவை), இதன் அரைவாழ்வு <math>t_{1/2}</math> = 1.248years=39.38388 நொடிகள், இதன் அணுநிறை 39.96399848 g/mol, எனவே இதன் கதிரியக்கம் 31.825 kBq.
# பெக்கெரல்

## வெளியிணைப்புகள்

- Derived units on the International Bureau of Weights and Measures (BIPM) web site
# வார்ப்புரு:SI unit lowercase

This SI unit is named after }. As with every International System of Units (SI) unit whose name is derived from the proper name of a person, the first letter of its symbol is upper case (**}**). When an SI unit is spelled out in English, it should always begin with a lower case letter (**}**), except where *any* word would be capitalized, such as at the beginning of a sentence or in capitalized material such as a title. Note that "degree Celsius" conforms to this rule because the "d" is lowercase. &mdash;Based on *The International System of Units*, section 5.2.<noinclude></noinclude>
# விக்கிப்பீடியா:கலைச்சொல் ஒத்தாசை/சட்டம்

<div>
இங்கு சட்டத்துறைசார்ந்த கலைச்சொற்களுக்கான பரிந்துரைகள், ஐயப்பாடுகள், வேண்டுகோள் ஆகியவற்றைத் தொகுக்கலாம். ஆய்ந்து முடிவடைந்த சொற்கள் அகரவரிசைப்படி ஆவணப்படுத்தப்படும்; இது இலகுவில் சொற்களைத் தேடுவதற்கு உதவியாக அமைகின்றது. உதவிப்பக்கத்தில் சொல்லாக்கத்திற்குத் தேவைப்படக்கூடிய சில வழிமுறைகள் அறியலாம் அல்லது பரிந்துரைகளைப் பதிவு செய்யலாம் . விக்கிபீடியாக் கட்டுரையில் புதிய சட்டத்துறை சொற்களைச் சேர்ப்போர் இங்கே அவற்றிற்கான விளக்கம், சொற்பிறப்பு போன்றவற்றைப் பதியலாம்.
</div>  
| பழைய கலந்துரையாடல்களின் தொகுப்புகள் |
| --- |
| } |
# விக்கிப்பீடியா:கலைச்சொல் ஒத்தாசை/சட்டம்

## சட்டம் வேறுபாடுகள்

கீழ்வரும் ஆங்கிலச் சொற்கள் அனைத்துமே சட்டம் என்று மொழிபெயர்க்கிறோம். இவற்றிற்கான சிறப்புக் கலைச்சொற்கள் தேவை...
- Law
- Act
- Statute
- legislation
- code (like Uniform Civil Code)
--மணியன் (பேச்சு) 00:30, 9 மார்ச் 2012 (UTC)  
ஆங்கிலத்திலும் இப்பட்டியலில் உள்ள சொற்களை விளக்க இதில் உள்ள மற்ற சொற்களையே பயன்படுத்துகின்றனர்! இவை தவிர legal, regulation, precept, canon, rule, edict போன்ற பிற சொற்களும் உண்டு. தமிழில் சட்டம், விதி, ஒழுங்கு, நெறி, ஓத்து, யாப்பு, கட்டளை, திட்டம் என்பனவே இப்போதைக்குக் கூறமுடியும்
- Law = சட்டம்
- Act = சட்டவிதி
- Statute = நிலைவிதி, யாப்புவிதி,
- legislation = இயற்றுசட்டம்,
- code (like Uniform Civil Code) = துறைப் பிரிவுச் சட்டம்; இயல்--செல்வா (பேச்சு) 03:09, 9 மார்ச் 2012 (UTC)  
1. code = சட்டமுறைமை
1. Act = சட்டப்பிரிவு
1. rule = சட்டவிதி
1. illegal = சட்டமீறல்
1. unlawful = சட்டத்திற்கு புறம்பானது.
1. order = சட்ட ஆணை
:(எ.கா)இந்தியச் (Indian law) சட்டத்தின், குற்றவியல் நடைமுறை சட்டப்பிரிவின்(Cr.p.c.Act) படி, கையூட்டுப்பெறுவது குற்றமாகும். கையூட்டுப் பெறுவது, சட்டமீறல்(illegal) என்று பணியாளர்களின் விதிகளில்(rule) ஒன்றாகக் கூறப்பட்டுள்ளது. மாநில அரசும்,நடுவண் அரசும் இணைந்து, அனைத்து அரசுப்பணியாளர்களுக்கானச் சட்டமுறைமைகளை(code) சீர்படுத்தவேண்டும். அதனால் தற்பொழுது, பல்துறைகளில் இருக்கும், பணியாளர் சட்ட ஆணைகளின் (standing orders) முரண்பாடுகள் நீங்கும்.விவாகரத்தானவர்கள், மீண்டும் இணைவது சட்டத்திற்குப் புறம்பானது (unlawful) என, எச்சட்டமும் கூறவில்லை.
# ஒரேதளஅமைவு

வடிவவியலில் **ஒரேதளஅமைவு** (*Coplanarity*) என்பது ஒரே தளத்தில் அமையும் புள்ளிகள், கோடுகள், திசையன்கள் போன்றவற்றின் நிலையைக் குறிக்கிறது. இடவெளியில் அமைந்த ஒரு கணத்திலுள்ள புள்ளிகள் அனைத்தும் ஒரே தளத்தில் அமைந்தால் அவை *ஒரேதளஅமைவுப் புள்ளிகள்* என அழைக்கப்படுகின்றன. இதேபோல ஒரே தளத்தில் அமையும் கோடுகள் *ஒரேதளஅமைவுக் கோடுகள்* என்வும் ஒரே தளத்தல் அமையும் திசையன்கள் *ஒரேதளஅமைவுத் திசையன்கள்* எனவும் அழைக்கப்படுகின்றன.  
ஒரே கோட்டில் அமையாத மூன்று வெவ்வேறான புள்ளிகள் ஒரு தளத்தை அமைக்கும் என்பதால் அவை மூன்றும் எப்பொழுதுமே ஒரேதளஅமைவுப் புள்ளிகளாகவே இருக்கும். மூன்றுக்கும் அதிகமான, அதாவது 4, 5,... புள்ளிகளை எடுத்துக் கொள்ளும்போது அவை அனைத்தும் ஒரேதளஅமைவுப் புள்ளிகளாகவோ அல்லது இல்லாமலோ இருக்கலாம்.  
ஒரு புள்ளி, தரப்பட்ட ஒருதளத்தில் அமையுமா என்பதைக் காண, அப்புள்ளிக்கும் தளத்திலுள்ள ஏதேனும் ஒரு புள்ளிக்கும் இடையில் அமையும் திசையனுக்கும் அத்தளத்தின் செங்குத்துத் திசையனுக்கும் புள்ளிப் பெருக்கம் காண அம்மதிப்பு பூச்சியம் எனில் தரப்பட்ட புள்ளி அத்தளத்தில் அமையும்.
# ஒரேதளஅமைவு

## பண்புகள்

மூன்று திசையன்கள், <math>\mathbf{a}, \mathbf{b} </math> மற்றும் <math>\mathbf{c}</math> ஒரேதளஅமைவுத் திசையன்கள் மற்றும் <math>\mathbf{a}\cdot\mathbf{b} = 0</math> எனில்:  
:<math>(\mathbf{c}\cdot\mathbf{\hat a})\mathbf{\hat a} + (\mathbf{c}\cdot\mathbf{\hat b})\mathbf{\hat b} = \mathbf{c}, </math>  
இங்கு <math>\mathbf{\hat a}</math> என்பது <math>\mathbf{a}</math> திசையனின் திசையில் அமையும் அலகுத்திசையனைக் குறிக்கிறது.  
ஒன்றுக்கொன்று வெட்டிக் கொள்ளாமலும் இணையாகவும் இல்லாமலும் அமையும் இரு கோடுகள் -அதாவது இரு வெட்டாக் கோடுகள் ஒரேதளஅமைவிலாக் கோடுகள் ஆகும்.  
நான்கு புள்ளிகள் ஒரேதளஅமைவுப் புள்ளிகள் எனில் அந்நான்கு புள்ளிகளைக் கொண்டு அமையும் இரண்டு கோடுகள் வெட்டாக் கோடுகளாக இருக்க முடியாது.  
ஒரேதளஅமைவு கொண்ட நான்கு புள்ளிகளால் ஆன நான்முகியின் கனஅளவு பூச்சியமாகும்.
# தமிழக சரணாலயங்கள் பட்டியல்

தமிழகத்தில் பறவைகள் மற்றும் விலங்குகள் சரணாலயங்கள் மொத்தம் 17 உள்ளன. இவற்றில் பறவைகளுக்காக 7, விலங்குகளுக்காக 8 மற்றும் ஆராய்ச்சிப் பூங்காக்கள் இரண்டும் அட்ங்கும். அவை,
# தமிழக சரணாலயங்கள் பட்டியல்

## பட்டியல்

| ஊர் | வகை | மாவட்டம் |  |
| --- | --- | --- | --- |
| வேடந்தாங்கல் | பறவைகள் | காஞ்சிபுரம் |  |
| புலிக்கட் ஏரி | பறவைகள் | திருவள்ளூர் |  |
| நஞ்சாராயன் குளம் | பறவைகள் | திருப்பூர் |  |
| வெள்ளோடு | பறவைகள் | ஈரோடு |  |
| கோடியக்கரை | பறவைகள் | நாகப்பட்டினம் |  |
| வேட்டங்குடி | பறவைகள் | சிவகங்கை |  |
| உதயமார்த்தாண்டபுரம் | பறவைகள் | திருவாரூர் |  |
| காஞ்சிராங்குளம் | பறவைகள் | இராமநாதபுரம் |  |
| வடுவூர் | பறவைகள் | திருவாரூர் |  |
| முதுமலை | யானைகள் | நீலகிரி |  |
| முக்கூர்த்தி | விலங்குகள் | நீலகிரி |  |
| களக்காடு | சிங்கவால் குரங்கு | திருநெல்வேலி |  |
| வல்லநாடு | மான்கள் | தூத்துக்குடி |  |
| முண்டந்துறை | புலிகள் | திருநெல்வேலி |  |
| சத்தியமங்கலம் | புலிகள் | ஈரோடு |  |
| மன்னார் வளைகுடா | கடல்வாழ் உயிர்கள் | தூத்துக்குடி |  |
| திருவில்லிப்புதூர் | சாம்பல் நிற அணில் | விருதுநகர் |  |
| கி்ண்டி | மான்கள் தேசியப் பூங்கா | சென்னை |  |
| வண்டலூர் | அறிஞர் அண்ணா உயிரியல் பூங்கா | காஞ்சிபுரம் |  |
| ஆனைமலை | இந்திராகாந்தி தேசியப்பூங்கா | கோயமுத்தூர் | } |
கூந்தன்குளம் || திருநெல்வேலி
# தமிழக சரணாலயங்கள் பட்டியல்

## மூல நூல்

- சுரா இயர் புக் 2012, வீ.வீ.கே. சுப்புராசு
# காலடி

**காலடி** கேரளாவில் எர்ணாகுளம் மாவட்டத்தில் உள்ள ஓரு ஊர் ஆகும். ஆதிசங்கரர் பிறந்த ஊரான இது இந்து மத மக்களின் ஒரு முக்கிய புனித யாத்திரை வழிபாட்டு தலமாக விளங்குகிறது. இங்கு ஆதிசங்கரர் பிறந்த இடமான பூர்ணா நதிக்கரையில் ஒரு மடமும், காலடி பேருந்து நிறுத்தத்திற்கு அருகில் ஆதிசங்கரரின் வாழ்க்கை வரலாற்றை விவரிக்கும் ஒரு ஸ்தம்ப மண்டபமும் உள்ளது.
# காலடி

## பெயர் விளக்கம்

மலையாளம் மற்றும் தமிழில் *காலடி* என்கிற வார்த்தைக்கு *பாதச்சுவடு* என்று பொருள்.
# காலடி

## அருகில் உள்ள மற்ற முக்கிய இடங்கள்

- கிருஷ்ணர் கோயில்
- காலடி ஆதிசங்கர கீர்த்தி ஸ்தம்ப மண்டபம்
- இராமகிருஷ்ண அத்வைத ஆசிரமம்.
# பழஞ்சோறு

**பழஞ்சோறு** அல்லது **பழைய சோறு** என்பது முந்தைய நாள் வடித்த சோற்றில் தண்ணீர் ஊற்றி மறுநாள் உண்ணும் உணவாகும். சோறு வீணாவதைத் தடுக்க இவ்வாறு செய்கின்றார்கள். நொதித்த உணவு வகைகளுள் ஒன்றான இது பொதுவாக, உழவர்கள், பாட்டாளிகள், அடித்தட்டு மக்களின் உணவாகவும் உள்ளது. இதனால், சமூகத் தகுதியில் உயர்ந்தவர்களும், பணக்காரர்களும், நகரங்களில் வாழ்வோரும் பழஞ்சோற்றைத் தாழ்வாகப் பார்க்கும் நிலை உள்ளது. நொதிக்கவைத்தல், உணவுப் பொருட்களைத் தயாரிப்பதற்கும் அவற்றைக் கெட்டுப்போகாமல் பாதுகாப்பதற்குமான மிகப் பழைய முறைகளுள் ஒன்று.  
பழஞ்சோறு மனிதருடைய உடலின் செயற்பாட்டுக்குத் தேவையான பல கனிமப் பொருட்களை அதிக அளவில் கொண்ட காலை உணவாகப் பயன்படலாம் என்பதைப் பல ஆய்வுகள் எடுத்துக்காட்டியுள்ளன. பழஞ்சோற்றில், சோடியம், பொட்டாசியம், கல்சியம், இரும்பு, மக்னீசியம் போன்ற தனிமங்களைக் கொண்ட கனிமப்பொருட்கள் அடங்கியுள்ளன. அத்துடன், மனிதரின் தைராயிட் சுரப்புநீரைக் கட்டுப்படுத்துவதன் மூலம், வளர்ச்சிக்கும், வளர்சிதைமாற்றத்துக்கும் உதவும் செலெனியம் என்னும் தனிமமும் சிறிய அளவில் பழஞ்சோற்றில் காணப்படுவதாகக் கண்டறியப்பட்டுள்ளது.
# பழஞ்சோறு

## சோறு நொதித்தலும் மாற்றங்களும்

சோற்றை நீரில் இட்டு வைக்கும்போது இலக்டிக் அமில பக்டீரியாக்களினால் நொதித்தல் இடம்பெறுகிறது. நொதித்தலின்போது சோற்றின் சுவை சற்று இனிப்பும், புளிப்பும் கொண்டதாக மாற்றமடைகின்றது. எனினும் பெரிய அளவில் சோற்றின் சுவை மாறுபடுவதில்லை.  
பழஞ்சோற்றில் பெருமளவு உடல்நலத்துக்கான பயன்கள் இருப்பதாக ஆய்வுகள் காட்டுகின்றன. இலக்டிக் அமில பக்டீரியாக்கள் சோற்றில் உள்ள ஊட்டச்சத்து எதிர்ப்புக் காரணிகளை உடைத்து உடல் உறிஞ்சக்கூடிய நுண்ணூட்டங்களையும்; இரும்பு, பொட்டாசியம், கல்சியம் போன்ற கனிமங்களையும் பல மடங்கு அதிகரிக்கச் செய்கின்றன. எடுத்துக்காட்டாக 12 மணிநேரம் நொதிக்கவிடப்பட்ட 100 கிராம் சோற்றில், உறிஞ்சக்கூடிய இரும்பின் அளவு 3.4 மில்லிகிராமில் இருந்து 73.91 மில்லிகிராமாக அதிகரிப்பதாகக் காணப்பட்டுள்ளது. மேற்படி பக்டீரியாக்களின் தாக்கத்தினால் விட்டமின் B12 உம் வெளிவிடப்படுகின்றன. இதனால் முற்காலத்தில் பழஞ்சோறு சைவ உணவு உட்கொள்வோருக்கான முக்கிய விட்டமின் B12 மூலமாக விளங்கியது.  
பெருங்குடலில் இருக்கக்கூடிய உடல்நலத்துக்கு உதவக்கூடிய பக்டீரியாக்களையும் பழஞ்சோறு தருவதால், பலவகையான வயிறு, குடல் தொடர்பான நோய்கள் வராமல் தடுக்க முடிகிறது.
# விக்கிப்பீடியா:பங்களிப்பாளர் அறிமுகம்/செல்வசிவகுருநாதன்

மா. செல்வசிவகுருநாதன் தென் தமிழகத்தைச் சேர்ந்தவர். தமிழ் விக்கிப்பீடியாவில் அக்டோபர் 2011 முதல் பங்களித்து வருகிறார். இசை, தமிழ்த் திரைப்படம், பொறியியல் குறித்த கட்டுரைகளை எழுதி வருகிறார். கட்டுரைகளில் தேவைப்படும் திருத்தங்களை செய்தல், கட்டுரைகளை விரிவாக்கம் செய்தல் முதலிய பணிகளில் இவர் ஈடுபட்டுள்ளார்.
# ஆனந்தவாடி

**ஆனந்தவாடி** (ஆங்கிலத்தில் : Anandavadi) என்பது தமிழ்நாட்டின் அரியலூர் மாவட்டம், செந்துறை வட்டத்தில், உள்ள ஒரு கிராமமாகும்.
# ஆனந்தவாடி

## நிகழ்வுகள்

இவ்வூரில் சுமார் முப்பது ஆண்டுகளுக்கு முன்பு ஜம்பத்திரெண்டு விவசாயிகளிடம் நிலம் கையகப்படுத்தப்பட்டு, அரசு சுண்ணாம்புக்கல் சுரங்கம் அமைக்கப்பட்டு, சுண்ணாம்பு ஆலை இயங்கி வருகின்றது. அப்போது அதற்கு நிலம் கொடுத்தவர்களின் குடும்பத்தில் ஒருவருக்கு ஆலையில் வேலை தருவதாக ஆலை நிர்வாகத்தினர் உறுதியளித்தனர். ஆனால், இதுவரை யாருக்கும் அவர்கள் வேலை வழங்கவில்லை. ஆகவே, அவர்களுக்கு வேலை வழங்க வேண்டும் எனவும், மேலும் அங்கு பணிபுரியும் பணியாளர்களுக்கு பணி நிரந்தரமாக்கப்பட வேண்டும் எனவும் நிலம் வழங்கிய கிராமமக்கள் மாவட்ட ஆட்சித் தலைவரிடம் மனு அளித்தனர்.  
மேலும், இவ்வூரில் வாடிகருப்பு என்று அழைக்கப்படும் ஆனந்தவாடி கருப்பசாமி கோயில் தெய்வத்தை, இக்கிராமக் காவல் தெய்வங்களுள் ஒன்றாக இவ்வூர் மக்கள் வழிபட்டு வருகின்றனர்.
# ஆனந்தவாடி

## மக்கள்வகைப்பாடு

இந்திய மக்கள் தொகை கணக்கெடுப் பின்படி 2011 ஆம் ஆண்டிற்கான கணக்கெடுப்பு அறிக்கையின்படி 4262 பேர் இங்கு வசிக்கின்றார்கள். இவர்களில் 2108 பேர் ஆண்கள், 2154 பேர் பெண்கள் ஆவார்கள். ஆனந்தவாடி கிராம மக்களின் சராசரி கல்வியறிவு 65.28 % ஆகும். மக்கள் தொகையில் ஆறு வயதுக்குட்பட்ட ஆண் குழந்தைகள் 273, பெண் குழந்தைகள் 219, ஆவார்கள்.
# பயண இலக்கியம்

பயணம் தொடர்பான கட்டுரை, கதை, கவிதை, படம், திரைப்படம் ஆகியவற்றை **பயண இலக்கியம்** எனலாம். மனிதர்கள் நாடோடிகளாக ஓரிடத்தில் இருந்து மற்றோர் இடத்திற்கு இடம்பெயர்ந்தனர். அப்பொழுது தாம் கண்டவைகளை, கேட்டவைகளை, பட்டறிவை ஓவியமாக, பாடலாக படைத்தார்கள். இம்முயற்சிகள் படிப்படியாக செம்மைபெற்று பயண இலக்கியமாக வடிவம் பெற்றன. ஆனால், இவை அனைத்தும் எந்த கால கட்டத்தில் இலக்கியமாக வளர்ந்தது என்பது அறுதியிட்டுக் கூற முடியாத செய்தியாகும்.
# பயண இலக்கியம்

## தமிழில் பயண இலக்கியம்

பயண இலக்கியம் என்ற துறை தமிழுக்கு புதியது அன்று. பயண இலக்கியம் என்ற பொருளில், ஆனால் வேறு பெயர்களில், தமிழ் மொழியில் சில நூல்கள் உள்ளன. **ஆற்றுப்படை**, **வழிநடைச் சிந்து** ஆகியவற்றை இவ்வகைப்பாட்டில் அடக்கலாம். **பயணம்**, **சுற்றுலா**, **செலவு**, **சேத்ராடனம்**, **பிரயாணம்** என்பன பயணம் என்னும் பொருளை உள்ளடக்கிய சொற்களே ஆகும். தமிழ் மொழி அகராதி, **செலவு** என்ற சொல்லுக்கு உத்தரவு, செலவிடுதல், **பயணம்**, பெருங்காப்பிய உறுப்புகளுள் ஒன்று, **போக்கு**, **போதல்**, முடிவு, வழி என்று பொருள் தருகிறது.
# பயண இலக்கியம்

## பயண இலக்கியத்தின் நோக்கம்

நிலப்படங்களும் நிலப்பட வரைவியலும் இல்லாத அக்காலத்தில் பயணிகள் பாதை கண்டறிவதும் அதன் வழி செல்வதும் அவர்களுக்கு பெரும் இடையூறு தரும் செயல்களாகவே அமைந்தன. எனினும் பல்வேறு இடையூறுகளுக்கிடையே அவர்கள் சென்று வந்து, அந்த அறிவை தமக்குப் பின்பு வருவோர் பயன்படுமாறு பயண இலக்கியம் படைத்தனர்.
# பயண இலக்கியம்

## பயண இலக்கியத்தின் பொற்காலம்

19, 20 நூற்றாண்டுகளை பயண இலக்கியத்தின் பொற்காலம் என்று கூறலாம். கி.பி. 1988 முதல் 2008 வரையிலான காலப்பகுதியில் தமிழில் ஏறத்தாழ 600 புத்தகங்கள் வெளி வந்துள்ளன. ஜான் மர்டாக் என்பவர் தமிழில் வெளியான நூல்களை எல்லாம் பல்வேறு வகைப்படுத்திப் பட்டியலிட்டார். நூல்களை வகைப்படுத்தி பட்டியலிடும் முறைக்கு இவரே தந்தை எனலாம். பயண நூல் பட்டியலை வகைப்படுத்தி தொகுப்பதன் மூலம் பயண இலக்கியம் பற்றிய முழுமையான சித்திரிப்பை நம்மால் பெற இயலும்.  
19 ஆம் நூற்றாண்டு தமிழ் இலக்கிய உலகில் மட்டுமின்றி இந்திய இலக்கிய உலகிலும் புதிய திசைகளைத் தேடிய நேரம். இந்திய விடுதலை இயக்கம் தமிழ் நாட்டில் காந்திய வழியில் போராடிய நேரம். ஜேம்ஸ் ஆகுஸ்டுஸ் ஹிக்கி வங்காளத்தில் புதிய அச்சு இயந்திரத்தை இந்தியருக்கு அறிமுகப்படுத்தினார். நவீன அச்சு இயந்திரத்தின் வரவால் புத்தகங்கள் கிடைப்பது எளிதானது. புத்தகங்களின் வரவால் மேலை, கீழை நாட்டு இலக்கியங்கள் பற்றிய அறிமுகம் கிடைத்தது. படித்த நடுதர வர்கம் என்று சமூகத்தில் ஒரு புதிய வகை மக்கள் தோன்றினார். கலை, இலக்கியம், கலாச்சாரம், பண்பாடு என்று ஒவ்வொரு துறையிலும் புதிய திசையை கண்டறிவது அவசியம் ஆனது. புதிய இலக்கிய வகை அறிமுகம் அனைத்து மொழிகளுக்கும் கிடைத்தது.
# பயண இலக்கியம்

## சேலம் பகடலு நரசிம்ஹலு நாயுடு

1888 ஆம் ஆண்டு சேலம் பகடலு நரசிம்ஹலு நாயுடு அவர்கள் எழுதிய **ஆரிய திவ்யதேச யாத்திரையின் சரிதம்** என்ற நூலே புதிய தமிழின் முதல் பயண இலக்கியம் எனப்படுகிறது. 1886 ஆம் ஆண்டில் கல்கட்டா நகரில் சர்வ ஜன மாநாடு நடைபெற்றது. அதில் அன்றைய கோயம்புத்தூர் மாவட்டத்தின் சார்பாக சேலம் பகடலு நரசிம்ஹலு நாயுடு கலந்து கொண்டார். அப்பயண அனுபவத்தை ஆரிய திவ்ய தேச யாத்திரையின் சரிதம் என்னும் பெயரில் 528 பக்கங்கள் கொண்ட நூலாக வெளியிட்டார். இந்நூலின் இரண்டாம் பதிப்பு 1913ஆம் ஆண்டு வெளிவந்தது. இவர் **தக்சின இந்திய சரித்திரம்** என்னும் தலைப்பில் இன்னுமொரு பயண இலக்கிய நூலையும் வெளியிட்டார்.
# பயண இலக்கியம்

## புகழ்பெற்ற பயண இலக்கியங்கள்

- உலகம் சுற்றும் தமிழன் - அ. க. செட்டியார்
- பிரயாண நினைவுகள் - அ. க. செட்டியார்
- கனடா முதல் கரிபியன் வரை - அ. க. செட்டியார்
- மகாத்துமாவின் அடிச்சுவட்டில் - அ. க. செட்டியார்
- எனது பிரயாண நினைவுகள் - சோமலெ
- பிரிட்டனில்... - நெ. து. சுந்தரவடிவேலு
- புதிய ஜெர்மனியில் - நெ. து. சுந்தரவடிவேலு
- சோவியத் நாட்டில் - நெ. து. சுந்தரவடிவேலு
- சோவியத் மக்களோடு - நெ. து. சுந்தரவடிவேலு
- உலகத் தமிழ் - நெ. து. சுந்தரவடிவேலு
- இதயம் பேசுகிறது (தொகுதிகள்) - மணியன்
- அலைகடலுக்கு அப்பால் - சாரதா நம்பியாரூரான்
- நவகாளி யாத்திரை - சாவி
- வடுகபட்டி முதல் வால்கா வரை - வைரமுத்து
- கொய்ரோவில் - வா. மு. சேதுராமன்
- நூலக நாட்டில் நூற்றியிருபது நாட்கள் - அ. திருமலைமுத்துசுவாமி
- வேங்கடம் முதல் குமரி வரை - 4 பாகங்கள் - தொ. மு. பாஸ்கர தொண்டைமான்
- வேங்கடத்திற்கு அப்பால்.. - தொ. மு. பாஸ்கர தொண்டைமான்
- தேசாந்திரி - எஸ்.ராமகிருஷ்ணன்
# கிராண்ட் சென்ட்ரல் முனையம்

**கிராண்ட் சென்ட்ரல் முனையம்** (Grand Central Terminal or Grand Central Station) அல்லது **கிராண்ட் சென்ட்ரல்** என்பது அமெரிக்காவின் நியூயார்க் நகரில் உள்ள மன்ஹாட்டன் பகுதியில் உள்ள பரபரப்பான ரயில் நிலையம் ஆகும். 67 ரயில் பாதைகள் மற்றும் 44 நடைபாதை மேடைகளுடன் உலகின் மிகபெரிய ரயில் நிலையமாக இயங்கி வருகிறது. இவற்றில் 41 பாதைகள் முதல் அடுக்கிலும் 26 கீழ் அடுக்கிலும் உள்ளன.
டிராவல் + லெய்சர் இதழ் இந்த ரயில் முனையத்தை உலகின் அதிகம் பேரால் பார்க்கப்பட்ட சுற்றுலா தளம் வரிசையில் ஆறாவதாக குறிப்பிடுகிறது.
# கூரில் தீவுகள்

கூரில் தீவுகளின் அமைவிடம்]]
**கூரில் தீவுகள்** (*Kuril Islands*, , *குரீல்ஸ்கியே ஓஸ்த்ரவா*, சப்பானியம்: , என்பது உருசியாவின் சக்காலின் வட்டாரத்தில் அமைந்துள்ள ஒரு எரிமலைத் தீவுக்கூட்டம் ஆகும். இது 1300 கி.மீ. நீளத்துக்கு சப்பானின் ஹொக்கைடோ வின் தென்கிழக்கில் இருந்து 300 கி.மீ. நீளத்திற்கு உருசியாவின் கம்சாத்கா வரை 300 கி.மீ. நீளத்திற்கு நீண்டுள்ளது. பசிபிக் பெருங்கடலின் வடக்கே அக்கோத்ஸ்க் கடலால் பிரிக்கப்பட்டுள்ளது. இத்தீவுக்கூட்டத்தில் மொத்தம் 56 தீவுகளும், பல சிறிய பாறைகளையும் கொண்டுள்ளது. இத்தீவுக்கூட்டத்தின் மொத்த நிலப்பரப்பு ஏறத்தாழ 15,600 சதுர கி.மீ. (6,000 சதுர மைல்கள்) ஆகும், மொத்த மக்கள் தொகை ஏறத்தாழ 19,000.  
இத்தீவுக்கூட்டத்தின் அனைத்துத் தீவுகளும் உருசியாவின் ஆட்சி எல்லைக்குள் உள்ளதானாலும், சப்பான் இங்கு தெற்கேயுள்ள இரண்டு தீவுகளுக்கும், ஷிக்கோட்டான், மற்றும் ஹபோமாய் ஆகிய சிறுதீவுகளுக்கும் உரிமை கோருகிறது.
# கூரில் தீவுகள்

## வரலாறு

பழங்குடிகளான ஐனு மக்கள் கூரில் தீவுகளின் ஆரம்பகாலக் குடிகள் ஆவர். சப்பானியர்கள் ஏடோ காலப்பகுதியில் (1603-1868) இத்தீவுகளைக் கைப்பற்றினர். 1644 ஆம் ஆண்டில் வெளியிடப்பட்ட சப்பானிய வரைபடத்தில் ஷிரெட்டோக்கோ குடாவின் வடகிழக்கே 39 தீவுகள் காட்டப்பட்டுள்ளன. 17ம் நூற்றாண்டின் முற்பகுதியில் உருசியப் பேரரசு கூரில் தீவுகளுக்குள் ஊடுருவியது. 18ம் நூற்றாண்டில் உருசியக் குடியேற்றம் கூரில் தீவுகளின் மிகப்பெரும் தீவான இத்தூருப் வரை பரந்திருந்தது. இத்தூருப்பின் தெற்கே உள்ள சில தீவுகள் சப்பானிய தோக்குகாவா படையினரால் ஆக்கிரமிக்கப்பட்டு வந்துள்ளது.  
1811 ஆம் ஆண்டில் உருசியக் கடற்படைத் தளபதி வசீலி கலோவ்னினும் அவனது மாலுமிகளும் இங்கு வந்தபோது குனாஷிர் தீவில் வைத்து சப்பானிய நம்பு வம்சத்தின் படையினரால் கைப்பற்றப்பட்டனர். அதே வேளையில் சப்பானிய வணிகர் ஒருவர் 1812 ஆம் ஆண்டில் உருசியர்களால் கைப்பற்றப்பட்டதை அடுத்து இரு நாடுகளுக்கும் இடையே எல்லைகளை நிர்ணயிப்பதில் உடன்பாடு ஏற்பட்டது.  
1855 ஆம் ஆண்டில் *வணிகம், கடல்வழிப் போக்குவரத்து, மற்றும் எல்லைகளை வரையறுத்தல்* என்ற உடன்பாடு எட்டப்பட்டு, இத்தூருப், உரூப் ஆகியவற்றிற்கிடையில் எல்லை நிர்ணயிக்கப்பட்டது. இதன்படி, இத்தூருப்பிற்கு தெற்கே சப்பானியப் பிரதேசம் எனவும், உரூப்பின் வடக்கே உருசியப் பிரதேசம் எனவும் ஏற்றுக்கொள்ளப்பட்டது. சக்காலின் இரு நாட்டு மக்களும் வாழக்கூடிய இடமாக ஏற்றுக் கொள்ளப்பட்டது. 1875 ஆம் ஆண்டில் ஏற்றுக்கொள்ளப்பட்ட சென் பீட்டர்ஸ்பர்க் உடன்பாட்டின் படி, கம்சாத்காவின் தெற்கே கூரில் தீவுகள் அனைத்தையும் சப்பானுக்கு விட்டுக் கொடுத்து, பதிலாக சக்காலின் பிரதேசத்தை உருசியா ஏற்றுக் கொண்டது.  
1904-1905 இல் இடம்பெற்ற உருசிய சப்பானியப் போரின் போது குஞ்சி என்ற இளைப்பாறிய சப்பானிய போர் வீரனும், சும்சு தீவில் வசித்து வந்தவனுமான குஞ்சி என்பவனின் தலைமையில் சென்ற கூட்டம் ஒன்று கம்சாத்கா கரையைக் கைப்பற்றியது. இவர்களைக் கலைப்பதற்காக உருசியா அங்கு தனது படைகளை அனுப்பியது. போர் முடிவுற்றவுடன் ஏற்படுத்தப்பட்ட உருசிய-சப்பானிய மீன்பிடித்தல் உடன்பாட்டின் சப்பானியர்கள் உருசியப் பகுதிகளில் மீன் பிடிக்கும் உரிமைஅயை 1945 வரையில் பெற்றிருந்தனர்.  
1918-1925 காலப்பகுதியில் சப்பானியர்கள் சைபீரியாவில் இராணுவ ஊடறுப்பு நிகழ்த்திய போது வடக்கு கூரில்களில் நிலைகொண்டிருந்த சப்பானியப் படையினர் ஐக்கிய அமெரிக்கா, மற்றும் ஐரோப்பியப் படையினருடன் இணைந்து தெற்கு கம்சாத்கா பகுதியைக் கைப்பற்றினர்.  
இரண்டாம் உலகப் போரின் முடிவில் சோவியத் ஒன்றியம் தெற்கு சக்காலின், மற்றும் கூரில் தீவுகளைக் கைப்பற்றியது. ஆனாலும், சப்பானியர்கள் கூரில் தீவுகளில் உள்ள குணாசிர், இத்தூருப், சிக்கோட்டான், ஹபொமாய் ஆகிய தீவுகளுக்கு உரிமை கோருகின்றனர். இந்த நான்கு தீவுகளும் இணைந்த பகுதியை அவர்கள் *வடக்குத் தீவுகள் பிரதேசம்* என அழைக்கின்றனர்.
# ஜெய்ப்பூர் கால்

**ஜெய்ப்பூர் கால்** அல்லது **ஜெய்ப்பூர் புட்** (Jaipur Foot) என்பது ரப்பர் முதலிய பொருட்களைக் கொண்டு உருவாக்கப்படும் ஒருவகை செயற்கை கால்கள் ஆகும். ராஜஸ்தான் மாநிலத்திலுள்ள ஜெய்ப்பூரில இது உருவானதால் அந்த நகரத்தின் பெயரிலேயே இது ஜெய்பூர் கால் என அறியப்படுகிறது. இது விபத்தில் உடல் உறுப்புகளை இழந்தவர்கள், போலியோ நோயால் பாதிக்கப்பட்டு உடல் உறுப்பு செயல்படாமல் போனவர்கள், கண்ணிவெடித் தாக்குதலில் உடல் உறுப்புகளை இழந்தவர்கள் போன்றோரை மனதில் வைத்து பி.கே. சேத்தி என்ற இந்திய மருத்துவரால் 1969 ஆம் ஆண்டு கண்டுபிடிக்கப்பட்டது. மிக குறிந்த விலையில் உருவாக்கக் கூடிய, நீரில் பயன்படுத்தக்கூடிய மற்றும் எளியவர்கள் வாங்கும் வண்ணம் இவ்வகை செயற்கை கால்கள உருவாக்கப்படுகிறது. இந்தியால் கைகள், கால்கள் போன்ற உடல் உறுப்புகள் பாதிக்கப்பட்டோருக்கு சில தன்னார்வ நிறுவனங்கள் இலவசமாகவே இந்த கால்களை பொருத்தி உதவுகின்றன.
# கென் சுவாபர்

***கென் சுவாபர்*** (Ken Schwaber) ஒரு மென்பொருள் உருவாக்குநர், தயாரிப்பு மேலாளர் மற்றும் மென்பொருள் தொழில் ஆலோசகரும் ஆவார்.  
தற்போது மென்பொருள் தயாரிப்பிற்கும் மற்றும் மென்பொருள் பயன்பாடுகளை மேம்படுத்துவதற்கும் அதிக அளவில் பயன்படுத்தப்படும் வழிமுறையான **இசுக்கிரம் முறையியலை** ஜெஃப் சதர்லேண்டு (Jeff Sutherland) அவர்களுடன் இணைந்து 1993 ஆம் ஆண்டு முறைப்படுத்தினார்.  
**OOPSLA'95** -ல் இசுக்கிர முறையியலை ஒரு முறையான வழிமுறையாக முன்வைப்பதற்காக ஜெஃப் சதர்லேண்டு அவர்களுடன் இணைந்து பணியாற்றி இசுக்கிர முறையியலின் முதல் பதிப்புகளை வெளியிடுவதில் பெரும்பங்காற்றினார். இவர்கள் இருவரும் பல மென்பொருள் நிறுவனங்களில் இசுக்கிர முறையியலை நடைமுறைப்படுத்தி, விரிவாக்கி, மேம்படுத்தியுள்ளனர்.  
**Scrum Guide** எனப்படும் இசுக்கிர கையேட்டின் இணை ஆசிரியர். இவரால் நடத்தப்பட்டு வரும் **Scrum.org** என்ற நிறுவனம், மென்பொருள் வல்லுனர்களுக்கும், மென்பொருள் நிறுவனங்களுக்கும் இசுக்கிர முறையியல் பயிற்சிகளை அளித்து, தேர்வுகளை நடத்தி, சான்றிதழ்களை வழங்கி வருகிறது.
# மை பைர் லேடி (திரைப்படம்)

***மை பைர் லேடி (My Fair Lady)*** 1964 இல் வெளியான அமெரிக்க இசைத் திரைப்படமாகும்.
ஜாக் வார்னர் ஆல் தயாரிக்கப்பட்டு ஜார்ஜ் கூகார் ஆல் இயக்கப்பட்டது. ஆட்ரி ஹெப்பர்ன், ரெக்ஸ் ஹாரிசன், ஸ்டேன்லி ஹல்லோவே, வில்பிரேட் ஹைட்-வைட், கிளாடிஸ் கூப்பர் ஆகியோர் நடித்துள்ளனர்.
இத்திரைப்படம் பன்னிரெண்டு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து எட்டு அகாதமி விருதுகளை வென்றது.
# ஜெஃப் சதர்லேண்டு

***முனைவர் ஜெஃப் சதர்லேண்டு*** ஒரு மென்பொருள் மேம்பாட்டு வல்லுனரும், ஆலோசகரும் ஆவார்.  
மென்பொருள் தயாரிப்பிற்கும் மற்றும் மென்பொருள் பயன்பாடுகளை மேம்படுத்துவதற்கும் தற்போது அதிக அளவில் பயன்படுத்தப்படும் வழிமுறையான **இசுக்கிரம் முறையியலை** கென் சுவாபர் (Ken Schwaber) அவர்களுடன் சேர்ந்து 1993 ஆம் ஆண்டு முறைப்படுத்தினார்.  
**OOPSLA'95** -ல் இசுக்கிர முறையியலை ஒரு முறையான வழிமுறையாக முன்வைப்பதற்காக கென் சுவாபர் அவர்களுடன் இணைந்து பணியாற்றி இசுக்கிர முறையியலின் முதல் பதிப்புகளை வெளியிடுவதில் பெரும்பங்காற்றினார். இவர்கள் இருவரும் பல மென்பொருள் நிறுவனங்களில் இசுக்கிர முறையியலை நடைமுறைப்படுத்தி, விரிவாக்கி, மேம்படுத்தியுள்ளனர்.  
ஜெஃப் அவர்கள் ஸ்டான்ஃபோர்ட் பல்கலைக்கழகத்தில் பட்டப் படிப்புகளையும், கொலராடோ மருத்துவப் பள்ளியில் முனைவர் பட்டத்தையும் பெற்றவர்.  
**Scrum Guide** எனப்படும் இசுக்கிர கையேட்டின் இணை ஆசிரியர். தற்போது அவர் Scrum Inc நிறுவனத்தின் தலைமை நிர்வாக அதிகாரியாகவும், ஒபன்வியூ வெஞ்சூர் பார்ட்னர்ஸ் (OpenView Venture Partners) என்ற நிறுவனத்தின் மூத்த ஆலோசகராகவும் உள்ளார்.
# இன் த ஹீட் ஒப் த நைட் (திரைப்படம்)

***இன் த ஹீட் ஒப் த நைட் (In the Heat of the Night)*** 1967 இல் வெளியான அமெரிக்க திரில்லர்த் திரைப்படமாகும். வால்டர் மிரிஷ் ஆல் தயாரிக்கப்பட்டு நார்மன் ஜெவிசன் ஆல் இயக்கப்பட்டது. சிட்னி போய்டியார், ராட் ச்டீகர், வார்ரன் ஓட்ஸ், லீ கிரான்ட் ஆகியோர் நடித்துள்ளனர். இத்திரைப்படம் ஏழு அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது.
# இன் த ஹீட் ஒப் த நைட் (திரைப்படம்)

## விருதுகள்

### அகாதமி விருதுகள்

#### வென்றவை

- சிறந்த நடிகருக்கான அகாதமி விருது
- சிறந்த திரை இயக்கத்திற்கான அகாதமி விருது
- சிறந்த திரைப்படத்திற்கான அகாதமி விருது
- சிறந்த இசைக்கான அகாதமி விருது
- சிறந்த தழுவிய திரைக்கதைக்கான அகாதமி விருது
# இன் த ஹீட் ஒப் த நைட் (திரைப்படம்)

## விருதுகள்

### அகாதமி விருதுகள்

#### பரிந்துரைக்கப்பட்டவை

- சிறந்த இயக்குனருக்கான அகாதமி விருது
- சிறந்த இசை இயக்கத்திற்கான அகாதமி விருது
# கியூபா ஏவுகணை நெருக்கடி

**கியூபா ஏவுகணை நெருக்கடி** (*Cuban Missile Crisis*, **அக்டோபர் நெருக்கடி** என கியூபாவிலும், **கரீபிய நெருக்கடி** என சோவியத் ஒன்றியத்திலும் அறியப்படுவது) எனப்படும் பதிமூன்று நாட்கள் ஆனது சோவியத் ஒன்றியமும், கியூபாவும் சேர்ந்த அணிக்கும், ஐக்கிய அமெரிக்காவுக்கும் இடையே அக்டோபர் 1962ல் பனிப்போரின் போது நிகழ்ந்த மோதல் ஆகும். ஆகஸ்ட் 1962ல் கியூப ஆட்சியை வீழ்த்த ஐக்கிய அமெரிக்கா செய்த பன்றிகள் விரிகுடா படையெடுப்பு, மங்கூஸ் செயற்பாடு போன்ற வெற்றியடையாத செயற்பாடுகளுக்கு பிறகு கியூப அரசாங்கமும் சோவியத் ஒன்றிய அரசாங்கமும் சேர்ந்து இரகசியமாக ஏவுகணைத் தளங்களை அமைக்க ஆரம்பித்தன. இந்த தளங்களில் பல நடுத்தர மற்றும் இடைப்பட்ட தரத்தில் உள்ள அணு ஏவுகணைகள் (MRBMs and IRBMs) அமெரிக்க கண்டம் முழுவதையும் தாக்கும் வகையில் நிலைநிறுத்தப்பட்டன. இந்த செயல் ஆனது 1958ல் ஐக்கிய அமெரிக்காவில் உருவாக்கப்பட்ட 100க்கும் மேற்பட்ட அணு ஆயுதங்கள் ஐக்கிய ராச்சியத்திலும், 1961ல் இத்தாலி மற்றும் துருக்கியிலும் மாஸ்கோ வரை தாக்கும் வகையில் நிலைநிறுத்தப்பட்ட பிறகே ஆரம்பிக்கப்பட்டது. பாதுகாப்பு உளவுத்துறை அக்டோபர் 14, 1962ல் ஐக்கிய அமெரிக்க வான் படையின் லாக்ஹெட் யு-2 விமானம் கியூபாவில் சோவியத் ஒன்றிய ஏவுகணைத் தளங்கள் கட்டுமானத்தில் இருப்பதை படமெடுத்தது.  
பெர்லின் முற்றுகை, சூயஸ் நெருக்கடி மற்றும் யோம் கிப்பூர் போர் போன்ற முக்கிய பனிப்போர் நிகழ்வுகளுடன் இந்த நெருக்கடியும் சேர்ந்து பனிப்போரானது அணு ஆயுத போராக மாறும் அளவிற்கு திருப்பிவிட்டது எனலாம். மேலும் இது முதல் முதாலாக ஆவணமாக்கப்பட்ட ஒருவருக்கொருவர் அழித்துக் கொள்வதற்கான (mutual assured destruction) அச்சுறுத்தல் ஆகும். இதுவே சர்வதேச ஆயுத ஒப்பந்தத்தை தீர்மானிப்பதில் முக்கிய காரணியாக இருந்தது.  
ஐக்கிய அமெரிக்கா கியூபாவை வான் மற்றும் கடல் மார்க்கமாக தாக்க நினைத்தது, ஆனால் அதற்கு பதிலாக இராணுவ முற்றுகையிட முடிவு செய்தது. சட்ட மற்றும் பிற காரணங்களுக்காக இதனை *தனிமைப்படுத்ததல்* என அமெரிக்கா அழைத்தது. ஐக்கிய அமெரிக்கா கியூபாவிற்கு ஆயுதம் வழங்குவதை அனுமதிக்க முடியாது என அறிவித்தது. அதே நேரத்தில் சோவியத் ஒன்றியம், கியூபாவில் ஏற்கனவே அமைத்துள்ள மற்றும் அமைத்துக்கொண்டிருக்கும் ஏவுகணைத் தளங்களை அழிக்க வேண்டுமென வற்புறுத்தியது. இதற்கு கேர்ம்ளின் ஒத்துக்கொள்வார் என கென்னடி நிர்வாகம் மெலிதான நம்பிக்கையையே வைத்திருந்தது. மேலும் ஒரு இராணுவ மோதலை எதிர்பார்த்திருந்தது. சோவியத் ஒன்றியத்தின் நிக்கிட்டா குருசேவ் கென்னடிக்கு எழுதிய கடிதத்தில் உங்களின் சர்வதேச கடல் மற்றும் வான் வெளி முற்றுகையானது மனித குலத்தை அணு ஆயுதப் போர் எனப்படும் நரகத்தில் தள்ள வழிவகுக்கிறது என எழுதியிருந்தார்.
# கியூபா ஏவுகணை நெருக்கடி

## கென்னடியின் தேர்வுகள்

அவர்களின் ஏவுகணைத் தளங்களைப் பற்றித் தெரிந்தவுடன் அமெரிக்கா மிகக் கோபம் கொண்டது. கென்னடியின் ஆலோசகர்கள் ஏவுகணைகளின் படங்களை முதலில் பார்த்த வேளையில் அவை முழுமையாக தயார் நிலையில் உள்ளன என்று நம்பவில்லை, ஆனால் அவர்களின் ஏவுகணைகள் இரண்டு வாரங்களில் தயாராகிவிடும் என்று ஊகித்துக் கொண்டன்ர். அதனால் கென்னடி தான் வேகமாகச் செயற்படவேண்டும் என்று உணர்ந்து கொண்டார். அவரின் தேர்வுகள் முதலில் தெளிவாக இருக்கவில்லை. அதனால் அவர் தேர்வுகளைக் கொடுப்பதற்காக EXCOMM (தேசிய பாதுகாப்புச் சபையின் நிர்வாக குழு) தொடங்கினார்.  
| **ஒன்றும் செய்யாமை** | போரானது தவிர்க்கப்படும் | கென்னடியை சோவியத் ஒன்றியம் மற்றும் உலகின் பிற பகுதிகளில் பலவீனமாக பார்ப்பார்கள். அமெரிக்காவில் அணுவாயுத ஏவுகணைத் தாக்குதல்களைத் தவிர்க்கலாம். |  |
| --- | --- | --- | --- |
| **தாக்குதல்** | *சில* ஏவுகணைத் தளங்களை அழிக்கலாம் | ஏராளமான சிப்பாய்கள் இறக்க நேரிடும். கியூபா அமெரிக்கா மீது அணுவாயுதத் தாக்குதலை மேற்கொள்ளலாம். மில்லியன் கணக்கான மக்கள் இறக்க நேரிடும். அமெரிக்கா மற்றும் சோவியத் ஒன்றியத்திற்கு இடையே ஒரு போர் உருவாகலாம். |  |
| **இராஜதந்திர அழுத்தங்கள்** | போரைத் தவிர்க்கவும் ஏவுகணைகளை நீக்க சோவியத்தை கூறவும் முடியும் | சோவியத் ஒன்றியம் ஒருவேளை விட்டுக் கொடுக்காவிடில் இறுதியில் அமெரிக்காவை விடப் பெரிய வல்லரசாக உருவாகிவிடலாம். |  |
| **முற்றுகை** | இறப்புகள் இருக்காது. சோவியத் இராணுவ உபகரணங்கள் மற்றும் பிற பொருட்களைப் பெறுவதில் சிக்கல்களை எதிர்கொள்ளும். | கியூபாவில் ஏற்கனவே இருந்த ஏவுகணை தளங்கள் இன்னும் காணப்படும். இந்த முற்றுகையை சோவியத் ஒன்றியத்திற்கு எதிரான ஒரு போர் நடவடிக்கை எனக் கருதக்கூடும் | } |
# பிரித்தானிய அலகுகள்

செவன் சிஸ்டர்ஸ் பகுதியில் உள்ள முன்னாள் *எடைகளும் அளவுகளும்* அலுவலகம்]]  
**இம்பீரியல் அலகுகள்** (*imperial units*) அல்லது **இம்பீரியல் முறைமை** (**பிரித்தானிய இம்பீரியல்** என்றும் அழைக்கப்படுகின்றது) முதன்முதலாக 1824 ஆம் ஆண்டில் பிரித்தானிய எடைகளும் அளவுகளும் சட்டத்தில் வரையறுக்கப்பட்டது. இது பின்னர் (1959இல்) சீர்திருத்தப்பட்டு சில குறைக்கப்பட்டன. இது பிரித்தானியப் பேரரசு முழுதும் அலுவல்முறையாகக் கடைபிடிக்கப்பட்டது.
இருபதாம் நூற்றாண்டின் இறுதியில் முன்னாள் பேரரசில் அங்கமாக இருந்த பல நாடுகள் தங்கள் முதன்மை அளவீடு முறைமையாக மெட்ரிக் முறைமைக்கு மாறிவிட்டன. ஐக்கிய இராச்சியம் மட்டும் 2011 நிலவரப்படி பத்துகளின் மடங்குகளில் பகுதியாக மாறியுள்ளது.
# பிரித்தானிய அலகுகள்

## இந்தியாவில்

1870இல் இயற்றப்பட்ட இந்திய எடைகளும் அளவுகளும் சட்டம் பிரித்தானிய இம்பீரியல் முறைமையை அடிப்படையாகக் கொண்டிருந்தது. தவிர வட்டார அளவீடு முறைமைகளும் நடப்பில் இருந்தன. இந்திய விடுதலை|விடுதலைக்குப் பின்னர் 1956ஆம் ஆண்டில் மெட்ரிக் முறைமைக்கு மாற நாடாளுமன்றத்தில் சட்டம் இயற்றப்பட்டது. 1962 வரை இரு முறைமைகளும் இணையாக பயன்படுத்தப்பட்டாலும் ஏப்ரல் 1962 முதல் அலுவல் முறையாக பிற அளவீடு முறைமைகள் தடை செய்யப்பட்டன. இருப்பினும் இவை அலுவல்சாரா அளவீடுகளில் பயன்படுத்தப்படுகிறது. அடுக்கக முதலீட்டாளர்கள் பரப்பளவை இன்னமும் ஏக்கர் மற்றும் சதுர அடிகளில் விவரிக்கின்றனர். ஒருவரின் உயரத்தை அளவிட அடி மற்றும் அங்குலங்கள் இன்னமும் பயன்படுத்தப்படுகின்றன. மெட்ரிக் அலகுகளுடன் இணையாக அடி, அங்குலம், கசம், பாரன்ஹீட் மற்றும் ஏக்கர் என்பன பரவலாகப் பயன்படுத்தப்படுகின்றன.
# ஒரே புள்ளியில் சந்திக்கும் கோடுகள்

வடிவவியலில் இரண்டு அல்லது இரண்டிற்கு மேற்பட்ட கோடுகள் ஒரே புள்ளியில் சந்தித்தால் அவை **ஒரே புள்ளியில் சந்திக்கும் கோடுகள்** (*concurrent lines*) எனப்படும்.  
ஒரு முக்கோணத்தில் குத்துக்கோடுகள், கோண இருசமவெட்டிகள், நடுக்கோடுகள், நடுக்குத்துக்கோடுகள் எனநான்கு வகையான ஒரே புள்ளியில் சந்திக்கும் கோடுகள் உள்ளன  
குத்துக்கோடுகள் சந்திக்கும் புள்ளி -செங்குத்து மையம்.  
கோண இரு சமவெட்டிகள் சந்திக்கும் புள்ளி -உள்வட்ட மையம்.  
நடுக்கோடுகள் சந்திக்கும் புள்ளி -நடுக்கோட்டுச்சந்தி.  
நடுக்குத்துக் கோடுகள் சந்திக்கும் புள்ளி -சுற்றுவட்ட மையம்.  
முக்கோணத்துடன் தொடர்புள்ள மற்ற ஒரே புள்ளியில் சந்திக்கும் கோடுகளும் உள்ளன. எடுத்துக்காட்டாக, ஒரு முக்கோணத்தின் ஏதேனும் ஒரு நடுக்கோடு, (நடுக்கோடு முக்கோணத்தின் பரப்பை இருசமக் கூறிடும்) முக்கோணத்தின் பக்கங்களுக்கு இணையாகவும் முக்கோணத்தின் பரப்பை இருசமக்கூறிடுவையுமான இருகோடுகளுடன் ஒரே புள்ளியில் சந்திக்கும்.
# கிரகணம்

**கிரகணம்** (*eclipse*) என்பது வானியல் பொருள் ஒன்று வேறொரு பொருளின் நிழலினாலோ அல்லது வேறொரு பொருள் இப்பொருளுக்கும் பார்வையாளருக்கும் இடையில் செல்லுவதாலோ தற்காலிகமாக மறைக்கப்படும் போது ஏற்படும் ஒரு வானியல் நிகழ்வு ஆகும்.  
கிரகணம் என்ற சொல் பெரும்பாலும் நிலாவின் நிழல் பூமியின் மேற்பரப்பைத் தாண்டும் போது நிகழும் சூரிய கிரகணத்தையோ, அல்லது நிலா பூமியின் நிழலினுள் செல்லும் போது ஏற்படும் சந்திர கிரகணம் ஆகியவற்றை விவரிக்க பயன்படுத்தப்படுகிறது. ஆனாலும், பூமி-சந்திரன் தவிர்ந்த வேறு தொகுதிகளுக்கும் கிரகண நிகழ்வு பயன்படுத்தப்படுகிறது: எடுத்துக்காட்டாக, கோள் ஒன்று தனது நிலாக்களில் ஒன்றின் நிழலினுள் செல்லுவது, நிலா ஒன்று தனது கோளின் நிழலினுள் செல்லுவது போன்றவற்றைக் குறிப்பிடலாம். இரும விண்மீன் தொகுதி ஒன்றிலும் இவ்வாறான கிரகணம் ஏற்படும்.
# கிரகணம்

## மேலும் பார்க்க

- சூரிய கிரகணம்
- சந்திர கிரகணம்
# குடிசார் உரிமைகள் இயக்கம்

**குடிசார் உரிமைகள் இயக்கம்** என்பது சட்டத்தின் முன் எல்லோருக்கும் சம உரிமை கோரிய உலகளாவிய அரசியல் இயக்கங்கள் பலவற்றை ஒருங்கே குறிப்பது. இத்தகைய இயக்கங்கள் ஏறத்தாழ 1950களுக்கும், 1980களுக்கும் இடைப்பட்ட காலத்தில் நிலவின. பெரும்பாலான வேளைகளில், மாற்றங்களைக் கொண்டுவருவதற்காக அமைதி வழியில் இடம்பெற்ற மக்கள் எதிர்ப்பியக்கங்களாகக் காணப்பட்டன. வேறு சில சமயங்களில், இதனுடன் சேர்ந்தோ அல்லது அதைத் தொடர்ந்தோ குடிமக்கள் கிளர்ச்சிகளும், ஆயுதப் போராட்டங்களும் இடம் பெற்றன. பல நாடுகளில் இது நீண்டதாகவும், பலம் குன்றியதாகவும் இருந்ததுடன், இவ்வாறான பல இயக்கங்கள் தமது நோக்கங்களை முழுமையாக அடையவும் முடியாமல் போயிற்று. இருந்தாலும், இவ்வியக்கங்களின் முயற்சிகளினால் ஒடுக்கப்பட்ட மக்கள் பலரது சட்ட உரிமைகள் தொடர்பில் முன்னேற்றம் ஏற்பட்டது.  
வளர்ந்த நாடுகள், வளரும் நாடுகள் என்ற வேறுபாடுகளையும், புவியியற் பகுதி சார்ந்த வேறுபாடுகளையும் தாண்டி எங்கெல்லாம் தங்கள் உரிமைகள் மறுக்கப்படுவதாக மக்கள் எண்ணுகிறார்களோ அங்கெல்லாம் குடிசார் உரிமைகள் இயக்கங்கள் தோன்றலாயின. இனவொதுக்கல், சிறுபான்மையினருக்கு எதிரான பாகுபாடு, பெண்களுக்கு எதிரான பாகுபாடு, ஊழல் போன்றவற்றுக்கான எதிர்ப்பு முதல் ஓரினச் சேர்க்கைக்கான உரிமை கோருவது வரை குடிசார் உரிமைகள் இயக்கங்களின் நோக்கங்கள் வேறுபட்டுக் காணப்பட்டன. அமெரிக்கா, ஐரோப்பா, ஆசியா, ஆப்பிரிக்கா ஆகிய கண்டங்களின் பல்வேறு பகுதிகளிலும் வெவ்வேறு காலகட்டங்களில் குடிசார் உரிமைகள் இயக்கங்களின் போராட்டங்கள் இடம்பெற்றுள்ளன.
# குடிசார் உரிமைகள் இயக்கம்

## பின்னணி

குடிசார் உரிமைகளுக்கான போராட்டங்கள் நீண்டகால வரலாறு கொண்டவை எனினும், இரண்டாம் உலகப் போர் முடிந்தவுடன் குடிசார் உரிமைகள் குறித்து உலகளாவிய வகையில் ஏற்பட்ட விழிப்புணர்ச்சியும், அக்கால அரசியல் நிலைமைகளும் குடிசார் உரிமைகள் தொடர்பான போராட்டங்களுக்கும், அவற்றை முன்னெடுத்துச் சென்ற இயக்கங்களுக்கும் புதிய உத்வேகத்தைக் கொடுத்தன எனலாம். இந்தப் பின்னணியிலேயே ஆப்பிரிக்க அமெரிக்கர்களுக்கான உரிமைகளைப் பெற்றுக் கொள்வதற்காக அமெரிக்காவின் ஒரு பகுதியில் தோன்றிய இயக்கம் நாடு தழுவிய அளவில் வளர்ந்ததுடன், உலகின் கவனத்தையும் ஈர்த்தது. குடிசார் உரிமைகளுக்கான போராட்ட இயக்கங்கள் அனைத்துக்கும் "குடிசார் உரிமைகள் இயக்கம்" என்னும் பெயர் பொருந்துமாயினும். சிறப்பாக 1954க்கும் 1965க்கும் இடையில் நிகழ்ந்த அமெரிக்கக் கறுப்பு இனத்தவரின் போராட்ட இயக்கத்தையே இது சிறப்பாகக் குறிக்கும்.  
குடிசார் உரிமைகள் இயக்கம்
pt:Movimento dos Direitos Civis
ru:Правозащитники
sv:Medborgarrättsrörelse
# ஆங்கிலத்தில் கிரேக்க இலத்தீன் சொற்கூறுகள்

**ஆங்கிலத்தில் கிரேக்க இலத்தீன் சொற்கூறுகள்** என்னும் இப்பட்டியலில் ஆங்கிலத்தில் பயன்படும் கிரேக்க இலத்தீன் மொழி வழி வந்த அடிச்சொற்களும், முன்னொட்டுகளும் பின்னொட்டுகளும் பிற சொற்கூறுகளும், இவற்றுக்கான தமிழ்ப்பொருள்களும் கொடுக்கப்பட்டுள்ளன.  
இதில் மருத்துவம் சார்ந்த கலைச்சொற்கள் அடங்காது. இவற்றைக் காண மருத்துவம் சார்ந்த அடிச்சொற்கள், முன்னொட்டுகள் பின்னொட்டுகள் பட்டியல் என்னும் பக்கத்தைக் காணவும்.
# ஆங்கிலத்தில் கிரேக்க இலத்தீன் சொற்கூறுகள்

## C
# ஆங்கிலத்தில் கிரேக்க இலத்தீன் சொற்கூறுகள்

## I

| வேர்ச்சொற்கூறு | தமிழிலும் ஆங்கிலத்திலும் பொருள் | மூல மொழி | வேர்ச்சொல் விளக்கம் | ஆங்கில எடுத்துக்காட்டுகள் |  |
| --- | --- | --- | --- | --- | --- |
| **ichthy(o)-** | மீன்; மச்சம் (fish) | கிரேக்கம் | ἰχθύς (*ichthus*) | மீனியல் |  |
| **icos-** | இருபது (twenty) | கிரேக்கம் | εἴκοσι (*eikosi*) | இருபதுகோணி, இருபதுமுக முக்கோணகம் |  |
| **id(o)-** | உரு, உருவம்; படிமம்; சாயல் (shape) | கிரேக்கம் | εἶδος (*eidos*) | idol |  |
| **ide(o)-** | கருத்து; பார்வை; நோக்கு; கணிப்பு; சிந்தனை (idea; thought) | கிரேக்கம் | ιδέα (*idea*) | , ideogram, கருத்தியல் |  |
| **idi(o)-** | தனிப்பண்புடைய (personal); சுயமான; மரபுசார்ந்த; திறமையற்ற; பேதைத்தன்மை கொண்ட | கிரேக்கம் | ἴδιος (*idios*) | மரபுத்தொடர், idiosyncrasy, idiot |  |
| **ign-** | தீ, நெருப்பு, அக்னி; தீப்பிழம்பு (fire) | இலத்தீன் | *ignis* | igneous, ignition |  |
| **in-** (1), **im-** | -இல், -மேல், -உள்; உள்நோக்கி, செயல்நிலையில், இடையில், நடுவில்; அருகே, கட்டத்தில், ஊடாக (in, on); உள்நோக்கிய; உள்ளிடு | இலத்தீன் | *in* | incur, intend, invite |  |
| **in-** (2), **il-**, **im-**, **ir-** | -அற்ற, -அல்லாத, -இல்லாத; எதிர்-; -இன்மை (not, un- (negation)) | இலத்தீன் | *in-* | **il**licit, **im**possible, **in**imical, **ir**rational |  |
| **infra-** | கீழ்; அடிப்புற; அடித்தள; அடிமட்ட (below, under) | இலத்தீன் | *infra* | infrastructure |  |
| **insul-** | தீவு (island); தனிமைப்பட்ட; தனிப்படுத்து; குறுகிய பார்வை; பாதுகாப்புச் செய் | இலத்தீன் | *insula* | insular, insulation |  |
| **inter-** | நடுவே, இடையே, நடு-, இடை- (among, between); பலவற்றைச் சார்ந்த, பன்-; உள்ளே | இலத்தீன் | *inter* (preposition) | intercollegiate, intermission, intersection |  |
| **intra-** | உள்-, உட்பகுதியில் (within) | Latin | *intra* | intramural |  |
| **irasc-**, **irat-** | சினம், கோபம்; ஆத்திரம், எரிச்சல் (be angry) | இலத்தீன் | *irasci* | irascible, irate |  |
| **is-, iso-** | சமம், சம-; இணையான; ஒரே நிலையான (equal, the same) | கிரேக்கம் | ἴσος (*isos*) | isometric, isomorphic, திசையொருமை |  |
| **iter-** | மீண்டும், மறுமுறையும் (again) | இலத்தீன் | *iterum*, *iterare* | iteration |  |
| **itiner-** | வழி, பாதை; பயணம் (route, way) | Latin | *iter*, itineris – march, journey | itinerary | } |
# ஆங்கிலத்தில் கிரேக்க இலத்தீன் சொற்கூறுகள்

## J

| வேர்ச்சொற்கூறு | தமிழிலும் ஆங்கிலத்திலும் பொருள் | மூல மொழி | வேர்ச்சொல் விளக்கம் | ஆங்கில எடுத்துக்காட்டுகள் |  |
| --- | --- | --- | --- | --- | --- |
| **jac-** | கிடத்தல், கிடக்கிற; எறியப்பட்ட; வீசப்பட்டட (lie) | இலத்தீன் | *jacēre* "to be thrown" | adjacent |  |
| **jac-** (originally IAC), **-ject-** | எறி, வீசு (cast, throw); புகுத்து, உள்ளிடு; நீண்டுகிடக்கின்ற | இலத்தீன் | *iacio, *iacere*, ieci, *iectus'' – "to throw" (and cognates thereof) | eject, interject, ejaculate, trajectory |  |
| **janu-** | கதவு, வாயில்; நுழைவிடம் (door) | இலத்தீன் | *janua* | janitor |  |
| **joc-** | வேடிக்கை, துணுக்கு, சிரிப்பு; விளையாட்டு, விளையாட்டாக (joke) | இலத்தீன் | *jocus* | jocularity |  |
| **jug-** | நுகம், சுமடு (yoke); பிணைப்பு, இணைப்பு | இலத்தீன் | *jugare*, *jugum* | conjugal, subjugate |  |
| **jung-**, **junct-** | இணை, சேர், பிணை (join) | இலத்தீன் | *jungere*, *junctus* | conjunction, juncture |  |
| **junior-** | இளைய, சிறிய, இளம்- (younger) | இலத்தீன் | *junior* | juniority |  |
| **jus-, jur-, judic-** (originally IVS) | சட்டம்; நீதி (law, justice); மேலாண்மை | இலத்தீன் | *ius*, iuris; *iudex*, *iudicis* | justice, jury, judge |  |
| **juv-**, **jut-** | உதவி, துணை (help) | இலத்தீன் | *juvare*, *jutus* | adjutant |  |
| **juven-** | இளைய, இளம்-, இளமை (young, youth); முதிர்ச்சியுறாத; புத்துணர்வு அளிக்கின்ற | இலத்தீன் | *juvenis* | juvenile, rejuvenate |  |
| **juxta-** | அடுத்து, அருகே (beside, near) | இலத்தீன் | *juxta* | juxtaposition | } |
# ஆங்கிலத்தில் கிரேக்க இலத்தீன் சொற்கூறுகள்

## K

| வேர்ச்சொற்கூறு | தமிழிலும் ஆங்கிலத்திலும் பொருள் | மூல மொழி | வேர்ச்சொல் விளக்கம் | ஆங்கில எடுத்துக்காட்டுகள் |  |
| --- | --- | --- | --- | --- | --- |
| **kil(o)-** | ஆயிரம் (thousand) | கிரேக்கம் | χίλιοι (*chilioi*) | kilobyte, kilogram, கிலோமீட்டர் |  |
| **kine-** | இயங்கு, இயக்கம், ஓட்டம், அசைவு (movement, motion) | கிரேக்கம் | κινέω (kineo) | telekinesis, kinetic energy, kinesthetic |  |
| **klept-** | திருடு, திருட்டு, ஒளிவான; களவுசெய் (steal) | கிரேக்கம் | κλέπτης (kleptēs) | kleptomania |  |
| **kudo-** | புகழ், மாட்சி, உயர்வு (glory); பாராட்டு, வாழ்த்து | கிரேக்கம் | κῦδος (kudos) | kudos | } |
# ஆங்கிலத்தில் கிரேக்க இலத்தீன் சொற்கூறுகள்

## P
# ஆங்கிலத்தில் கிரேக்க இலத்தீன் சொற்கூறுகள்

## Q

| வேர்ச்சொற்கூறு | தமிழிலும் ஆங்கிலத்திலும் பொருள் | மூல மொழி | வேர்ச்சொல் விளக்கம் | ஆங்கில எடுத்துக்காட்டுகள் |
| --- | --- | --- | --- | --- |
| **quadr-** | நான்கு; நான்-; நால்- (four) | இலத்தீன் | *quattuor* | quadrangle, quadrillion |
| **quadragen-** | நாற்பது நாற்பதாக (forty each) | இலத்தீன் | *quadrageni* | quadragenary |
| **quadragesim-** | நாற்பதாம் - (fortieth) | இலத்தீன் | *quadragesimus* | quadragesimal |
| **quart-** | நான்காம்- (fourth) | இலத்தீன் | *quartus* | quartary, quartile |
| **quasi-** | போல; போன்று; தோற்றமுடைய (as if) | இலத்தீன் | *quasi* | quasar |
| **quatern-** | நான்கு நான்காக (four each) | இலத்தீன் | *quaterni* | quaternary, quaternion |
| **quati-**, **quass-** | அசை; குலுக்கு; ஆட்டு (shake) | இலத்தீன் | *quatere* |  |
| **quer-**, **-quir-**, **quesit-**, **-quisit-** | தேடு; ஆய்வுசெய்; ஆராய்தல்; துருவுதல் (search, seek) | இலத்தீன் | *quaerere* | திரிபுக் கொள்கை விசாரணை, query |
| **qui-** | ஓய்வு; இளைப்பாற்றி; துயில்; அமைதி (rest) | இலத்தீன் | *quies* | quiet, requiem |
| **quin-** | ஐந்து ஐந்தாக (five each) | இலத்தீன் | *quini* | quinary |
| **quindecim-** | பதினைந்தாம் (fifteenth) | இலத்தீன் | *quindecimus* | quindecimal |
| **quinden-** | பதினைந்து பதினைந்தாக (fifteen each) | இலத்தீன் | *quindeni* | quindenary |
| **quinque-** | ஐந்து (five) | இலத்தீன் | *quinque* | quinquennium |
| **quint-** | ஐந்தாம் (fifth) | இலத்தீன் | *quintus* | quintary, quintile |
| **quot-** | எவ்வளவு, எத்தனை (how many, how great) | இலத்தீன் | quota, ஈவு | } |
# ஆங்கிலத்தில் கிரேக்க இலத்தீன் சொற்கூறுகள்

## S